ด่วน! ไฟไหม้หนักตลาดไท ปทุมธานี
ผู้สื่อข่าวรายงานว่า เกิดเหตุไฟไหม้รุนแรงที่อาคารพาณิชย์ 3 ชั้น ภายในตลาดไท จังหวัดปทุมธานี ขณะนี้อยู่ระหว่างเข้าระงับเพลิง เบื้องต้นยังไม่มีรายงานผู้ได้รับบาดเจ็บและเสียชีวิต
5 ก.ค. 2559

ผู้สื่อข่าวรายงานว่า เกิดเหตุไฟไหม้รุนแรงที่อาคารพาณิชย์ 3 ชั้น ภายในตลาดไท จังหวัดปทุมธานี ขณะนี้อยู่ระหว่างเข้าระงับเพลิง เบื้องต้นยังไม่มีรายงานผู้ได้รับบาดเจ็บและเสียชีวิต
วันนี้ (5 ก.ค.) ทวิตเตอร์ผู้สื่อข่าว @Nalinee_PLE รายงานว่า ขณะนี้เกิดเหตุไฟไหม้ที่อาคารพาณิชย์ 3 ชั้น ซึ่งเป็นโกดังเก็บโฟม ตั้งอยู่ในพื้นที่ตลาดไท ซ.เทพกุญชร 14 ต.คลองหนึ่ง อ.คลองหลวง จ.ปทุมธานี ล่าสุด เวลาประมาณ 14.33 น. มีรายงานเพิ่มเติมว่า เพลิงไหม้ดังกล่าวได้ลุกลามไปยังอาคารใกล้เคียงเสียหายแล้ว 3 คูหา และขณะนี้เจ้าหน้าที่กำลังเข้าควบคุมเพลิง เบื้องต้นยังไม่มีรายงานผู้ได้รับบาดเจ็บหรือเสียชีวิต หากมีความคืบหน้าจะรายงานให้ทราบต่อไป
ที่มา : @Nalinee_PLE
 

ภาพประกอบข่าว : ทวิตเตอร์ @mm_voicetv21